બિન અનામત આયોગ માટેના રૂ.૬૦૦ કરોડના ફંડને કોંગ્રેસ રૂ.ર૦૦૦ કરોડ કરશે તેમ જણાવતાં હાર્દિક પટેલે વધુમાં કહ્યું હતું કે, પ૦ ટકાથી વધુ અનામત ન આપી શકાય એવી કોઇ બાબત બંધારણમાં નથી લખાઇ. સુપ્રીમ કોર્ટે આ માટે ફક્ત માર્ગદર્શન આપ્યું છે જે કોઇ કાયદો નથી. કોંગ્રેસ સાથેની પાંચ સાત બેઠક પછી જે ડ્રાફટ તૈયાર થયો છે તેને અમારી પ્રમુખ સંસ્થા ખોડલધામ અને ઉમિયાધામ સાથેની ચર્ચા બાદ સ્વીકારીએ છીએ.